Sellise lahenduse puhul on kaks potentsiaalset probleemi. Esiteks on nii heitgaasid kui ka väljalasketoru kuumad ja vajavad korralikku soojusisolatsiooni. Teiseks läheb väljalasketoru tavapärasega võrreldes pikemaks ja see ei meeldi sugugi kiirekäigulisele mootorile. Ent testide põhjal tundub, et Renault on nende probleemidega hakkama saanud ning kiire ja töökindla auto ehitanud.